มาถึงลอนดอนแล้วไม่ได้ทานเป็ดย่าง Four Seasons ก็เหมือนมาไม่ถึง น้องพามาสาขานี้แถว China Town ค่ะ มาถึงเกือบทุ่ม คนไม่เยอะ ไม่ต้องต่อคิว บริกรนำผ้าเย็นและเมนูมาให้ เมนูที่สั่งก็ต้องเป็นเป็ดย่างโฟร์ซีซั่นส์อันขึ้นชื่อครึ่งตัว ตัวเป็ดค่อนข้างมันเยอะ รสชาติดีงามสมคำร่ำลือค่ะ ย่างไม่แห้งมีความฉ่ำ แต่เราไม่ค่อยชอบมันเลยต้องเขี่ยมันออก เนื้อแน่นดี
จานต่อไปเป็นเกี๊ยวกุ้งน้ำ ต้องขออภัยภาพไม่นิ่ง รสชาติใช้ได้ค่ะ
จานสุดท้าย เต้าหู้ผัดผัก รสชาติ OK และจานใหญ่ดี
บริการดี อาหารได้ไว สนนราคามื้อนี้ 2 คนรวมข้าวสวย ประมาณ 35£ ถือว่าโอเคค่ะ